Nr. C 100/6 De Europæiske Fællesskabers Tidende 20. 4. 90 
Ændret forslag til Rådets afgørelse om gennemførelse af gradvis konvergens i den økonomiske 
politik og de økonomiske resultater i første etape hen imod Den Økonomiske og Monetære 
Union (') 
KOM(90) 82 endelig udg. 
(Forelagt af Kommissionen i henhold til EØF-Traktatens artikel 149, stk. 3, den 2. marts 1990) 
(90/C 100/04) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 103 
og 145, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Det Europæiske Råd gentog på mødet i Madrid i juni 
1989, »at det er fast besluttet på gradvis at gennemføre 
Den Økonomiske og Monetære Union som fastsat i 
Fællesakten«; det besluttede, »at første etape af gennem­
førelsen af Den Økonomiske og Monetære Union skal 
begynde den 1. juli 1990«; det erklærede, at »Den 
Økonomiske og Monetære Union skal ses i perspektivet 
af gennemførelsen af det indre marked og i sammen­
hæng med den økonomiske og sociale samhørighed«, 
samt »at man under gennemførelsen bør tage hensyn til 
parallelismen mellem de økonomiske og monetære 
aspekter, overholde subsidiaritetsprincippet og tilgodese 
de specifikke situationers forskelligartethed«; 
gennemførelsen af Den Økonomiske og Monetære 
Union kræver en høj grad af konvergens i medlemssta­
ternes økonomiske resultater gennem en større overens­
stemmelse i og snævrere samordning af den økonomiske 
politik; denne styrkelse af samordningen af den økono­
miske politik bidrager ligeledes til at realisere Fælles­
skabets mål, særlig til at opnå en konvergens på højt plan 
i de økonomiske resultater under monetær stabilitet; 
gennemførelsen af målene i Den Europæiske Fælles Akt, 
i særdeleshed gennemførelsen af det indre marked, 
kræver en mere effektiv politisk samordning, i det 
omfang den styrker den økonomiske og finansielle inte­
gration, skærper konkurrencen, fremskynder strukturæn­dringer og således forstærker de grænseoverskridende 
virkninger af den økonomiske politik; i henhold til 
artikel 102 A i Traktaten skal medlemsstaterne tage 
hensyn til erfaringerne fra samarbejdet inden for 
rammerne af Det Europæiske Monetære System og 
udviklingen af ecuen under iagttagelse af de gældende 
beføjelser; første etape hen imod Den Økonomiske og 
Monetære Union bør udgøre et solidt grundlag for at 
sikre dens videre udvikling og levedygtighed; 
styrkelsen af samordningen bør bygge på en politisk vilje 
til at opnå større konsensus om den samlede økonomiske 
politik; fremskridt i denne samordningsproces forud­
sætter smidighed og subsidiaritet samt klare og hensigts­
mæssige forpligtelser i beslutningsprocessen tillige med 
en læreproces; 
Rådets beslutning 74/120/EØF af 18. februar 1974 om 
gennemførelse af høj grad af overensstemmelse inden for 
den økonomiske politik i Det Europæiske Økonomiske 
Fællesskabs medlemsstater (2) og Rådets direktiv 
74/121/EØF af 18. februar 1974 om stabilitet, vækst og 
fuld beskæftigelse i Fællesskabet (5) bør ophæves — 
VEDTAGET FØLGENDE BESLUTNING: 
Artikel 1 
For i Fællesskabet at opnå en vedvarende ikke-infla-
tionær vækst samt et højt beskæftigelsesniveau og en 
sådan grad af økonomisk konvergens, som er nødvendig 
for en vellykket gennemførelse af første etape i Den 
Økonomiske og Monetære Union, indfører Rådet med 
henblik på fuldførelsen af det indre marked og i forbin­
delse med den økonomiske og sociale samhørighed en 
multilateral overvågning. I denne forbindelse anvender 
det følgende principper: prisstabilitet, ligevægt i de 
offentlige finanser, stabile monetære forhold, ligevægt på 
den samlede betalingsbalance og åbne, konkurrencedyg­
tige markeder. Rådet foretager mindst to gange om året 
en undersøgelse af: 
(') EFT nr. C 283 af 9. 11. 1989, s. 6. O EFT nr. L 63 af 5. 3. 1974, s. 16. 
O EFT nr. L 63 af 5. 3. 1974, s. 19. 
20. 4. 90 De Europæiske Fællesskabers Tidende Nr. C 100/7 
— den økonomiske situation, de økonomiske perspek­
tiver og den økonomiske politik i Fællesskabet og i 
medlemsstaterne 
— overensstemmelsen mellem politikkerne i medlemssta­
terne og i Fællesskabet i vid betydning 
— den eksterne økonomiske situation og samspillet med 
Fællesskabets økonomi. 
Den multilaterale overvågning dækker alle aspekter af 
den økonomiske politik, både på kort og mellemlang 
sigt. 
Artikel 2 
Rådet gennemfører den multilaterale overvågning på 
samlinger med begrænset deltagerkreds. Det kan bemyn­
dige sin formand til at offentliggøre resultaterne af drøf­
telserne. 
Gennem læreprocessen skal den multilaterale overvåg­
ning gradvis resultere i indbyrdes overensstemmende 
politikker med klare og hensigtsmæssige forpligtelser for 
medlemsstaterne. I denne forbindelse kan Rådet frem­
komme med opfordringer vedrørende den økonomiske 
politik og på forslag af Kommissionen fremsætte økono-
misk-politiske henstillinger. 
Artikel 3 
Den multilaterale overvågning skal koncentreres om den 
makroøkonomiske og mikroøkonomiske politik samt 
strukturpolitikken; Rådet gennemfører denne overvåg­
ning på grundlag af rapporter og analyser forelagt af 
Kommisionen. Disse skal navnlig omfatte: 
— indikatorer for de økonomiske resultater og den 
økonomiske politik, herunder penge- og budgetpoli­
tikken, såsom udbuds- og efterspørgselstendenser, 
pris- og omkostningsudvikling, beskæftigelse, regio­
naludvikling, finansielle markeder, offentlige 
finanser, pengepolitiske aggregater, rentesatser, valu­
takurser og ubalancer over for udlandet 
— periodiske rapporter om medlemsstaternes økono­
miske situation, perspektiver og politik 
— periodiske vurderinger af Fællesskabets økonomiske 
situation og en økonomisk årsberetning, der giver en 
redegørelse for den samlede økonomiske situation, 
de underliggende retningslinjer for den økonomiske 
politik på mellemlang sigt og samspillet mellem dem. 
Forud for den nationale budgetlægning skal der så vidt 
muligt foretages en gennemgang af finanspolitikken, 
hvor der særligt lægges vægt på størrelsen og finansie­
ringen af budgetunderskuddene og på finanspolitikken på mellemlang sigt med henblik på at mindske uforholds­
mæssigt store underskud og undgå en finansiering via 
pengemarkedet. 
Rådets arbejde vedrørende multilateral overvågning 
forberedes af Det Monetære Udvalg, hvori en repræsen­
tant i Udvalget for Økonomisk Politik fra hver medlems­
stat og fra Kommissionen ved den lejlighed deltager som 
ekspert. Formændene for Det Monetære Udvalg og 
Udvalget for Økonomisk Politik deltager i de møder i 
Rådet, under hvilke overvågningen gennemføres. 
Artikel 4 
På forslag af Kommisionen vedtager Rådet den økono­
miske årsberetning efter høring af Europa-Parlamentet 
og Det Økonomiske og Sociale Udvalg. 
Artikel 5 
Hvis den potentielle eller faktiske økonomiske udvikling 
i en eller flere medlemsstater indebærer risici for den 
økonomiske stabilitet og samhørighed i Fællesskabet, 
foretager Rådet en gennemgang af den økonomiske 
situation. Denne gennemgang kan medføre, at der frem­
sættes særlige henstillinger til en eller flere medlemsstater 
med henblik på at fremme de nødvendige tilpasninger i 
den økonomiske politik. 
Artikel 6 
Hvis begivenheder uden for Fællesskabet truer den 
økonomiske stabilitet og samhørighed i Fællesskabet, 
finder der konsultationer sted i de kompetente fælles-
skabsinstanser for at overveje eventuelle foranstaltninger. 
Artikel 7 
For at fremme den indbyrdes sammenhæng mellem 
pengepolitikken og de øvrige økonomiske politikker 
opfordres formanden for Udvalget af Direktionsfor-
mænd for Centralbankerne i Det Europæiske Økono­
miske Fællesskabs medlemsstater til at deltage i de rele­
vante samlinger i Rådet. 
Artikel 8 
Rådets formand og Kommissionen aflægger regelmæssigt 
rapport om resultaterne af den multilaterale overvågning 
til Det Europæiske Råd og Europa-Parlamentet. Yder­
mere kan Rådets formand indbydes til et møde med det 
kompetente udvalg i Europa-Parlamentet, når Rådet har 
fremsat henstillinger vedrørende den politik, der skal 
føres. Regeringerne underretter deres nationale parla­
menter om resultaterne af den multilaterale overvågning, 
således at de kan tages i betragtning ved udformningen 
af de nationale økonomiske politikker. 
Nr. C 100/8 De Europæiske Fællesskabers Tidende 20. 4. 90 
Artikel 9 Artikel 10 
På grundlag af rapporter forelagt af Kommissionen og Beslutning 74/120/EØF og direktiv 74/121 /EØF 
efter høring af Det Monetære Udvalg foretager Rådet ophæves, 
regelmæssigt en gennemgang af de fremskridt, der gøres 
i den multilaterale overvågning som følge af gennemfø- Artikel 11 
reisen af denne beslutning. Rapporterne fremsendes lige­
ledes til Europa-Parlamentet. Denne beslutning er rettet til medlemsstaterne.